**Ford Mustang äänestettiin Euroopan halutuimmaksi klassikkoautoksi − jopa ennen ikonisen auton saapumista Eurooppaan**

* Eurooppalaisten kiinnostus Ford Mustangia kohtaan on [Autoscout24](http://www.autoscout24.com/)-online-portaalissa tehdyn kyselytutkimuksen mukaan suurempaa kuin mitään muuta klassikkoautoa kohtaan.
* Ford Mustang − ikoninen auto, jonka Ford on vahvistanut tulevan pian Eurooppaan − on ykkösvalinta 37 prosentille kyselyyn vastanneista.
* Ford Mustang Customizer -sovelluksessa, jossa fanien on mahdollista luoda oma unelma-Mustanginsa, on käynyt 500 000 eurooppalaista fania.
* ”Mustang Countdown” -videosarja on lähtölaukaus ikonisen urheiluauton 50-vuotisjuhlallisuuksille vuonna 2014.

**Helsinki, 25.9.2013** – Ford Mustang on Euroopan halutuin klassikkoauto kyselytutkimuksen mukaan, johon vastasi yli 75 000 [AutoScout24](http://www.autoscout24.com/)-online-portaalin käyttäjää.

37 prosenttia vastaajista – joukossa itävaltalaisia, belgialaisia, ranskalaisia, saksalaisia, hollantilaisia, italialaisia ja espanjalaisia − nimesi Ford Mustangin klassikkoautoksi, jonka he haluaisivat mieluiten omistaa. Mustangin on vahvistettu tulevan myyntiin Euroopassa nyt ensimmäistä kertaa. Mustang oli kyselyn selvä voittaja ja se jätti taakseen BMW M1:n (20 prosenttia äänistä) sekä Volkswagen Beetlen (11 prosenttia äänistä).

”Ford Mustang on enemmän kuin auto: se henkii ajamisen vapautta sekä suorituskykyistä ajoa”, sanoo Roelant de Waard (Vice President, Marketing, Sales and Service, Ford of Europe). ”Mustang on ollut perustuvaa laatua oleva osa globaalia autoilukulttuuria lähes puolen vuosisadan ajan ja se on yksi maailman tunnistetuimmista ajoneuvoista.”

Ford kertoi myös, että [Mustang Customizer](http://www.ford.com/cars/mustang/customizer/), joka toimii verkossa ja mobiilissa, on houkutellut jo yli 500 000 eurooppalaista kävijää. Yli 4,5 miljoonaa ihmistä 49 maasta on vieraillut Mustang Customizerissa sitten sen viimevuotisen lanseerauksen.

Sovellus on saatavilla iOS- ja Android-puhelimiin sekä tablettitietokoneisiin. Sovelluksessa Mustang-fanit voivat rakentaa unelmiensa auton ja kilpailla sillä muita faneja vastaan. Kilpailussa voi ansaita pisteitä ja merkkejä jokaisesta rakennetusta autosta, käyttää kuvia tietokoneen taustakuvana sekä kilpailla driftauskisassa.

Mustang juhlii 50-vuotista taivaltaan vuonna 2014. Juhlan kunniaksi Ford on lanseerannut uuden “[Mustang Countdown](https://www.youtube.com/playlist?list=PLSDdJ-bq9Y19ygOY3Y5qjzZLJ2kqaUVlG)” -videosarjan, joka tuo ikonisen urheiluauton ja sen fanit valokeilaan ympäri maailman.

Ensimmäinen video – [Where It All Started: The Mustang 1 Concept](http://www.youtube.com/watch?v=t8kWWpzm2Ho&feature=share) – vie katsojat vuoteen 1962, jolloin esiteltiin Mustangin konseptimalli. Seuraavat videot tuovat päivänvaloon Fordin kattavat Mustang-arkistot, Ford Mustang -klubin tapahtumia ja faneja, kuten [Ralf Wurmin, Saksan Mustang-miehen](https://www.youtube.com/watch?v=lS_VOMUxRI8), harvinaisia filmimateriaaleja, uusia yksinoikeushaastatteluja sekä asiantuntijoiden näkemyksiä. Mustang-uutisten, -tiedon ja -arkistomateriaalin kokoelma löytyy myös Euroopan Fordin [Mustang-verkkoportaalista](https://media.ford.com/content/fordmedia/feu/en/news/2013/09/17/mustang.html).

Vuonna 1964 lanseeratusta Mustangista tuli välittömästi sensaatio. Se inspiroi tuhansia ihmisiä esittelemällä sellaisen elämäntyylin, jota he tavoittelivat. Mustang on esiintynyt lähes 3 000 kertaa elokuvissa ja televisiossa ympäri maailman, lukemattomissa lauluissa, paraateissa, leluissa ja monessa muussa. Intohimo Mustangia kohtaan on yhteistä sen faneille kaikkialla maailmassa.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 177 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com